Vossen leven in n hol. t Hol is zelf egraven of deur n knien of n das. De deursnee van de puup (gang naor t hol) is oengeveer 20 sm. t Komt veur dat vossen zelfs der hol delen mit knienen en dassen. n Zelfegraven hol zit meestal in n zandbank, oender n um-evullen boom, tussen boomwortels of oender rotsen, en het vaak twee tot vier ingangen. n Groot hol, mit meerdere ingangen, wort n burcht eneumd. Meestal gebruken alleen drachtige wiefjes t hol. Buten t voortplantingsseizoen vie'j de vos overdag meestal op beschutte plaotsen.